Protesterne mod den planlagte lukning af Dronninglund Sygehus fortsætter i 11. time. Forud for tirsdagens regionsrådsmøde, hvor blandt andet lukningen af Dronninglund Sygehus er på dagsordenen, var der flere demonstrationer mødt op i form af blandt andre personale fra det lukningstruede sygehus. Formanden for Støtteforeningen, der vil bevare det lokale sygehus, Frits Danielsen, var også til stede, og han kan ikke forestille sig, at politikerne virkelige beslutter at lukke stedet. - Det er svært for mig at være positiv om, at der kommer et flertal for ikke at lukke sygehuset eller i det mindste en udsættelse af beslutningen. Men vi bliver nødt til at håbe og tro. Det kan ikke passe, at man vil helt lukke og slukke i Dronninglund, siger Frits Danielsen. Også SF kæmper for at bevare Dronninglund Sygehus, men forud for regionsrådsmødet erkender SF's Bente Lauridsen, at det kan være svært. - Vi er nogle, der vil kæmpe for, at det ikke lukker. Det er et velfungerende lille sygehus. Det skal i hvert fald ikke lukkes uden modstand, siger Bente Danielsen. Regionsrådmødet er fortsat i gang og intet er endnu afgjort.

Referat:
Tirsdag ser det ud til, at Dronninglund Sygehus officielt lukker.